b"\n_START_ARTICLE_\nArboussols\n_START_SECTION_\nGeografi\n_START_PARAGRAPH_\nArboussols ligger i Conflent i Pyren\xc3\xa6erne. Byen ligger i en h\xc3\xb8jde af ca. 500 m nord for floden T\xc3\xaat lige over for Canigou-massivet. H\xc3\xb8jeste punkt i kommunen er Pic de Bau (1.025 m)._NEWLINE_Den vigtigste afgr\xc3\xb8de i kommunen er vin (C\xc3\xb4tes du Roussillon)._NEWLINE_N\xc3\xa6rmeste st\xc3\xb8rre by er Perpignan, 43 km mod \xc3\xb8st. Nabobyerne er mod syd Marquixanes (5 km) og mod nord Tarerach (9 km).\n_START_SECTION_\nHistorie\n_START_PARAGRAPH_\nArboussols n\xc3\xa6vnes f\xc3\xb8rste gang i 950 (Arbussolas) og igen i 968 (Arbuzolos). i 1011 h\xc3\xb8rte Arboussols til klosteret Saint Michel de Cuxas besiddelser. Et ejerforhold som fortsatte helt til den franske revolution._NEWLINE_Marcevol n\xc3\xa6vnes i 1011 (Marceval). I 1129 sk\xc3\xa6nkede biskoppen af Elne den lille kirke Nostra Senyora de las Gradas i Marcevol til Ridderordenen af den Hellige Grav. I 1484 blev ordenen opl\xc3\xb8st af paven og klosteret blev herefter overdraget til et f\xc3\xa6llesskab af pr\xc3\xa6ster fra Vin\xc3\xa7a. Klosteret blev nationaliseret under revolutionen. Bygningerne forfaldt, men er siden 1970'erne blevet restaureret."